21/02/2011 | Administración LocalMunicipal
A Laracha
Inicio expropiación urbanística paseo marítimo de Caión 2.ª fase

A Xunta de Goberno Local, en exercicio das atribucións delegadas polo sr. alcalde mediante Resolución de 18 de xuño de 2007, en sesión ordinaria de data 17 de decembro de 2.010, por unanimidade dos membros presentes adoptou o seguinte acordo: PRIMEIRO.- Incoar expediente expropiatorio polo procedemento de taxación conxunta de parcelas afectadas polo sistema xeral de paseo marítimo en Caión, 2ª fase, aos efectos de continuar coa obtención de terreos cualificados polo Plan Xeral de Ordenación Municipal como Sistema Xeral de Paseo Marítimo, sinalados para xestionar polo Concello segundo o anexo 13º “parcelario e expropiacións” do proxecto “Senda peonil do borde da praia de Caión, T. M. da Laracha (A Coruña)” promovido pola Demarcación de Costas en Galicia de la Dirección General de Costas del Ministerio de Medio Ambiente, segundo proxecto expropiatorio que incorpora os documentos sinalados no art.143.1 da LOUPMRG, o que conleva implícita a declaración de utilidade pública e a necesidade de ocupación, segundo o sinalado no 98 da LOUPMRG e o art.29 do Texto Refundido da Lei do Solo, ao tratarse de obter terreos destinados a sistemas xerais previstos no Plan Xeral de Ordenación Municipal. SEGUNDO.- Someter a información pública polo prazo dun mes, mediante a inserción de anuncios no Diario Oficial de Galicia e nun xornal dos de maior circulación da provincia, o proxecto de expropiación para obtención terreos cualificados polo Plan Xeral de Ordenación Municipal como Sistema Xeral de Paseo Marítimo en Caión, 2ª fase, para que aqueles que poidan resultar interesados formulen as observacións e reclamacións que consideren convenientes, en particular no que atinxe á titularidade ou valoración dos respectivos dereitos. TERCEIRO.- A relación de bens e dereitos afectados polo expediente expropiatorio é a seguinte: CUARTO.- Proceder á notificación individualizada mediante traslado literal das follas de aprecio e da proposta de fixación dos criterios de valoración a todos os que aparezan como titulares de bens e dereitos no expediente, para que poidan formular alegacións no prazo dun mes contado a partir da data de notificación. QUINTO.- Poñer de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos xustos prezos das fincas. SEXTO.- Advertir que a publicación do presente acordo surtirá tamén os efectos previstos no artigo 59.5 da Lei 30/1992, d0 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. O anuncio publicouse no Diario Oficial de Galicia nº 11 de 18 de xaneiro de 2011 A Laracha, 18 de xaneiro de 2011 O alcalde José Manuel López Varela